OzLabs/hebrew-wiki-articles huggingface dataset:
קירילוס האלכסנדרוני

קירילוס האלכסנדרוני (ביוונית: Κύριλλος Ἀλεξανδρείας; 376 בקירוב – 444) היה קדוש נוצרי, אחד מאבות הכנסייה, עסק רבות בתחום הכריסטולוגיה. היה הפטריארך של אלכסנדריה והדמות המרכזית בוועידת אפסוס, אשר גינתה את המינות הנסטוריאנית. היום המוקדש לו בלוח השנה הנוצרי הוא 9 ביוני אצל האורתודוקסים, ו-28 בינואר אצל הקתולים.

==תולדות חייו==
קירילוס נולד בשנת 376 (ויש אומרים 378) בעיירה קטנה במצרים. דודו מצד אמו היה תאופילוס, לימים פטריארך אלכסנדריה; הוא היה מורו ומדריכו העיקרי של קירילוס, השפיע עליו רבות וקידם אותו בהייררכיה הכנסייתית המקומית.

בשנת 403 תמך קירילוס בדודו בהדיחו את יוחנן כריזוסטומוס מכס הארכיבישוף של קונסטנטינופול. בשנת 412, לאחר מות תאופילוס, נבחר להיות הפטריארך של אלכסנדריה, למרות התנגדות עזה לכך מצד הפרפקט (המושל החילוני של העיר) והקהילה היהודית המקומית, אשר לא ראו בעין יפה את אופיו הכוחני והאוטוריטרי. את אופיו זה קירילוס הפגין פעמים רבות במהלך כהונתו כפטריארך, ובפרט בהסיתו לרצח של המתמטיקאית והפילוסופית היפאטיה ובגרשו את היהודים מאלכסנדריה. קיריליוס עצמו לא היה אהוב במיוחד, ולאחר מותו בשנת 444 הספיד אותו הבישוף האנטיוכי היריב תאודורט מקירוס (ששטם את האסכולה האלכסנדרונית וראה בקירילוס כופר אפולינרי): "סוף סוף מת האיש הנתעב הזה. הפרידה ממנו ממלאת שמחה את הנותרים אחריו, אבל מעציבה את המתים. לא יעבור זמן רב עד שימאסו בו גם הם ויחזירו אותו אלינו. לפיכך צריך להניח אבן כבדה במיוחד על קברו, כך שלא תרחף עלינו סכנה שנשוב לפגוש בו, אפילו כרוח רפאים".

באותן שנים סערו חילוקי דעות בין האסכולות התאולוגיות המרכזיות בנצרות, ובפרט בין האנטיוכיים ובין האלכסנדרונים בראשות קירילוס. המחלוקת הגיעה לשיאה בשנת 428, עם מינויו של האנטיוכי הקיצוני נסטוריוס למשרת ארכיבישוף קונסטנטינופול ועם הכרזתו על כך שמריה הקדושה אינה אם האל, כי אם אם המשיח. קירילוס, כמו רבים אחרים, התנגד לקביעה זו של נסטוריוס, וזה האחרון שכנע את הקיסר תאודוסיוס השני לכנס ועידה אקומנית על-מנת לפתור את המחלוקת אחת ולתמיד. הוועידה אכן התכנסה, אלא שהקיסר, שבתחילה תמך בנסטוריוס, שינה את דעתו (בהשפעת אחותו הבכורה) וכינס את הוועידה באפסוס, עיר שהייתה נאמנה לקירילוס, ולא בקונסטנטינופול. בוועידת אפסוס התקבלה דעתו של קירילוס כי נסטוריוס הוא מין, והתקבלו שתים-עשרה האנאתמות שלו.

קירילוס מת ב-444. זמן קצר לאחר מותו צמחה המינות המונופיזיטית.

==קישורים חיצוניים==

* [http://www.tertullian.org/fathers/index.htm#Cyril_of_Alexandria כתבי קירילוס האלכסנדרוני] 
* 

קטגוריה:קדושים נוצרים
קטגוריה:אבות הכנסייה
קטגוריה:מורי הכנסייה
קטגוריה:אלכסנדריה: אישים
קטגוריה:אישים שחיו במאה ה-4
בית קלרנס

בית קלרנס (באנגלית: Clarence House) הוא בית מגורים מלכותי המצוי במאל בלונדון שבאנגליה.

==שימושים==
בית קלרנס מצוי בסמוך לארמון סנט ג'יימס, וחולק עמו את גן הארמון. 
בין השנים 1953–2002 שימש הארמון כביתה של אליזבת בווס-ליון, אמה של המלכה אליזבת השנייה. בעבר שימש המבנה כבית המגורים הרשמי של המלך צ'ארלס השלישי ואשתו המלכה קמילה.

==היסטוריה==
בית קלרנס נבנה בין השנים 1825–1827 על פי תכנון של ג'ון נאש, בהוראתו של המלך ויליאם הרביעי (שכונה אז דוכס קלרנס, בטרם הכתרתו כמלך מספר שנים מאוחר יותר, בשנת 1830).
ויליאם הרביעי העדיף להתגורר בבית קלרנס על פני ארמון סנט ג'יימס הצפוף. לאחריו, התגוררה במבנה אחותו, הנסיכה אוגוסטה סופיה, ולאחר מותה בשנת 1840 עבר המבנה לידי ויקטוריה, נסיכת סקסוניה-קובורג-זאלפלד, אימה של המלכה ויקטוריה.

בשנת 1886 שימש המבנה כביתו של בנה השני של המלכה ויקטוריה אלפרד, דוכס אדינבורו וסקסוניה-קובורג-גותה עד מותו בשנת 1900. אחיו הצעיר, הנסיך ארתור, דוכס קונוט וסטראת'רן התגורר במבנה עד מותו בשנת 1942. במהלך הבליץ ניזוק המבנה מהפצצות הלופטוואפה, ולאחר 1942 ועד תום מלחמת העולם השנייה שימש המבנה כמפקדה של הצלב האדום ובריגדת האמבולנסים של סנט ג'ון. 

לאחר תום מלחמת העולם השנייה עברה להתגורר במבנה הנסיכה אליזבת ובעלה, הדוכס מאדינבורו, ובשנת 1950 נולדה במבנה הנסיכה אן. לאחר מותו של המלך ג'ורג' החמישי, עברה להתגורר במבנה המלכה האם, ובשנת 1953 עברה למבנה הנסיכה מרגרט, רוזנת סנודן לזמן קצר, בטרם עברה לארמון קנזינגטון.

==תיאור המבנה==
גן בית קלרנס בשנת 1874.

לבית קלרנס ארבע קומות, וכן עליית גג ומרתף. חזית המבנה מכוסה בטיח לבן. במהלך השנים עבר המבנה שיפוצים רבים, העיקרי שבהם - לאחר שנפגע במלחמת העולם השנייה. בשנת 2003 עבר המבנה שיפוץ נרחב שכלל עיצוב פנימי מחודש של החדרים על ידי מעצב הפנים רוברט קימה.

==בית קלרנס כסמל==
המונח "בית קלרנס" שימש בתקשורת הבריטית כתיאור של הנסיך צ'ארלס בתקופתו כיורש עצר, והודעותיו לתקשורת היו לדוגמה:
* "Clarence House issued a statement" - "בית קלרנס הודיע כי..."

==קישורים חיצוניים==

* 

*
קטגוריה:לונדון: ארמונות מלכותיים
קטגוריה:וסטמינסטר: מבנים
קטגוריה:לונדון: מבנים רשומים דרגה I
קטגוריה:מבנים שתכנן ג'ון נאש
פיג'ו 401

פיג'ו 401 (בצרפתית: Peugeot 401) הוא רכב מתוצרת יצרן המכוניות הצרפתי פיג'ו.

הרכב יוצר בין השנים 1934 ל-1935 והיה מצויד במנוע מדגם Reihen-Vierzylinder בעל 4 צילינדרים בנפח של 1720 סמ"ק. הרכב שהיה במשקל של 1300 קילוגרם, הגיע למהירות מרבית של 100 קמ"ש.

יוצרו מדגם זה עד לאוגוסט 1935 13,545 יחידות, מתוכם כ-79 מכוניות בעלות גג נפתח.

הדגם הוחלף בדגם הבא, פיג'ו 402 שהוצג ב-1938.

==קישורים חיצוניים==

== הערות שוליים ==

401
קטגוריה:דגמי מכוניות שהושקו ב-1934
קטגוריה:מכוניות צרפתיות
LOVE (אלבום)

Love הוא אלבום רימיקסים של הביטלס המשמש כפסקול במופע של קרקס השמש, הנושא את אותו השם. האלבום יצא בנובמבר 2006 (36 שנה לאחר התפרקות הביטלס) ומכיל מוזיקה שעברה עיבוד ומיקס מחודשים עבור המופע, על ידי המפיק המקורי של הביטלס, ג'ורג' מרטין ובנו גיילס. גיילס העיר ש"מה שאנשים ישמעו באלבום הזה הוא חוויה חדשה, דרך בה יהיה ניתן לחיות מחדש את כל אורך החיים של הביטלס בתקופת זמן מרוכזת מאוד."

האלבום זכה להצלחה עולמית והפך לאחד מתוך אלבומי הרמיקס הנמכרים ביותר בכל הזמנים.

== השינויים העיקריים בקטעים ==
* Because - קטע הפתיחה כולל ציוצי ציפורים. כמו כן, השינוי העקרי הוא הפאוזות שהוטמעו בין קטעי השירה, במקום קטעי המוזיקה בגרסה המקורית. בנוסף לשני אלו הוסרה מוזיקת הרקע והשיר הפך לא-קפלה.
* Get Back - לשיר הוכנסו קטעים מקטע הפתיחה של השיר A Hard Day's Night וקטעים מהשירים The End ו-A Day In The Life.
* I Want to Hold Your Hand - הגרסה המוכרת של השיר שולבה עם גרסאות מהופעות והקלטות אחרות.
* Something/Blue Jay Way - הקטע כולל קטעי שירה מהשיר Nowhere Man.
* Strawberry Fields Forever - הקטע בנוי על גרסת דמו אקוסטית וכלל קטעים מהשירים Hello Goodbye, Baby You're a Rich Man, Penny Lane, ו-Piggies.
* Octopus's Garden - הקטע כולל קטעים מהשיר Good Night.
* Lady Madonna - השיר מכיל את ביצוע הגיטרה המוביל מהשיר Hey Bulldog, וסולו הגיטרה של אריק קלפטון מהשיר While My Guitar Gently Weeps.
* While My Guitar Gently Weeps - מרטין התבסס על גרסת דמו אקוסטית של השיר, וכתב לה ליווי כלי-קשת חדש.
* Gnik Nus - השיר הוא גרסה הפוכה של השיר Sun King.

== רשימת השירים ==
# Because - 2:44
# Get Back - 2:05
# Glass Onion -1:20
# Eleanor RigbyJulia (קטע מעבר) – 3:05
# I Am the Walrus - 4:28
# I Want to Hold Your Hand - 1:26
# Drive My Car / The Word / What You're Doing - 1:54
# Gnik Nus - 0:55
# Something (ג'ורג' האריסון)Blue Jay Way (קטע מעבר) - 3:29
# Being for the Benefit of Mr. Kite! / I Want You (She's So Heavy) / Helter Skelter – 3:22
# 2:18 - Help!
# Blackbird / Yesterday - 2:31
# Strawberry Fields Forever - 4:31
# Within You Without You / Tomorrow Never Knows (האריסון, ג'ון לנון/פול מקרטני) - 3:07
# Lucy in the Sky with Diamonds - 4:10
# Octopus's Garden (רינגו סטאר) - 3:18
# Lady Madonna - 2:56
# Here Comes the Sun (האריסון)The Inner Light (קטע מעבר) - 4:18
# Come Together / Dear PrudenceCry Baby Cry (קטע מעבר) - 4:45
# Revolution - 2:14
# Back in the U.S.S.R - 1:54
# While My Guitar Gently Weeps (האריסון) - 3:46
# A Day in the Life - 5:08
# Hey Jude - 3:58
# Sgt. Pepper's Lonely Hearts Club Band (רפריזה) - 1:22
# All You Need Is Love - 3:38

==קישורים חיצוניים==

קטגוריה:אלבומי רמיקס מ-2006
קטגוריה:פסקולים מ-2006
קטגוריה:אלבומי הביטלס
קטגוריה:אלבומי רמיקס באנגלית
קטגוריה:פסקולים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אפל רקורדס
קטגוריה:אלבומי חברת קפיטול רקורדס
קטגוריה:אלבומי חברת EMI
גתיט

גֶתיט הוא מינרל של תחמוצת הברזל הקרוי על שם הסופר, המחזאי והוגה הדעות הגרמני יוהאן וולפגנג פון גתה שהתעניין גם במינרלים. הגתיט הוא מינרל המוכר מהתקופה הפרהיסטורית כששימש כפיגמנט. עדויות לשימוש בו מתקופה זו נמצאו בדגימה של פיגמנטים של צבע שנלקחו ממערת לאסקו בצרפת. אחד מסוגי הפיגמנט הטבעי המכונה אוכרה, ליתר דיוק "אוכרה חומה", הוא בעצם גתיט. המינרל תואר וקיבל את שמו לראשונה ב-1806 כשאותרו מופעים שלו באזור רכס מסבי (Mesabi Range) שבמינסוטה, האזור העשיר ביותר בעפרות ברזל בארצות הברית.

הגתיט הוא תחמוצת ברזל-הידרוקסיד שנוסחתו FeOOH. לעיתים הוא מופיע כגבישים פריזמטיים בצורת מחטים, אך לרוב הוא מופיע כגוש חסר צורה. הגתיט הוא מינרל הברזל הנפוץ ביותר אחרי המטיט והשימוש העיקרי בו כיום הוא כמחצב ברזל והוא מכונה "עפרת ברזל חום", אם כי יש המשתמשים בו כפיגמנט טבעי. אספני הקריסטלים נוהגים לקנות דגימות מיוחדות של הגתיט שבהם הגביש דמוי המחט זוהר לעיתים בשלל צבעים. במקרים רבים מהווה הגתיט מסת־אם למינרלים אחרים כדוגמת הונדיט האדום והשילוב יוצר דגימה מושכת לעין.

הגתיט נוצר בדרך כלל כתוצר לוואי של בליה של מינרלים עתירי ברזל אחרים ולכן הוא רכיב נפוץ בקרקעות. הגתיט יכול להיות מופץ על ידי מי תהום או בתנאים אחרים בהם מתהווים סלעי משקע, או שהוא נוצר כמינרל העיקרי במרבץ הידרותרמי. גתיט נפוץ בכל כדור הארץ, בדרך כלל בצורת גושים, במבנה דמוי נטיפים, כאואוליטים (מבנה הבנוי מכדוריות קטנות שנדבקו יחד), בערמה בצורת כליות או בגוש דמוי אשכול ענבים.

מקומות בהם מוצאים גתיט כוללים את אזורי הביצה שבסמוך למעיינות, רצפת מערות ועל תחתית אגמים ופלגים קטנים. מבני הסלע בתצורת חללים זעירים המכונים באנגלית boxworks הנוצרים לרוב כחלקה העליון הגלוי של עפרת ברזל והידועים גם כ"כיפת ברזל" או gossan הם מבני קוורץ שבהם מחליפים גתיט ומינרלי תחמוצת ברזל אחרים מרבצי ברזל גופרתיים שעברו חמצון. מקור נוסף לגתיט הוא קרקע לטריטית (קרקע שיורית בגוונים של אדום או צהוב הנוצרת בתנאים קיצוניים של חום וגשם האופייניים לאזורים הטרופיים והגורמים לבליה קיצונית של סלע האם) הנוצרת מעל סלעי סרפנטיניט במזג אוויר טרופי. לקרקע זו יש ערך כלכלי בשל תכולת ברזל ומתכות נוספות גבוהה.

מקורות משמעותיים של גתיט מצויים באנגליה, מקסיקו, קובה, ברזיל, דרום אפריקה, אוסטרליה, אגן אלזס-לורן בצרפת ובמדינות מישיגן, מינסוטה, מיזורי, קולורדו, אלבמה, ג'ורג'יה, וירג'יניה וטנסי בארצות הברית.

בישראל מצויים אואוליטים של גתיט באזור הגליל ממנרה ועד הר תבור. דוגמה בולטת לאואוליטים בארץ היא שכבה בעובי של 2 מטרים ובאורך שישה וחצי קילומטרים של אואליטים של גתיט והמטיט שנוצרו בתקופת הקרטיקון התחתון בשכבות אבן הגיר והחוואר שבחלקו התחתון של צוק מנרה. תצורה זו של מרבצים אואוליטים מכונה "מיִנֶט" (Minette) על שם המרבצים בלורן שבצרפת.

בישראל, בנגב ניתן למצוא גתיט ביחידת חוואר טקייה בתוך עורקי הגבס.

מרבצים של גתיט חשובים במיקומם, אך לא בכמותם נמצאו על ידי רכב השטח הרובוטי ספיריט במכתש גוסב על המאדים. קיומם סיפק הוכחה מוצקה לנוכחות מים זורמים על פני מאדים בתקופה מוקדמת של התפתחותו של כוכב הלכת.

המינרלים פרוקסיהיט ולפידוקרוציט הם פולימורפים של תחמוצת הברזל (FeO(OH. למרות שלשני מינרלים אלה מבנה כימי זהה לגתיט, המבנה הגבישי שלהם שונה ולכן הם מסווגים כמינרלים שונים. על מנת להבדיל ביניהם נוהגים לסמן את הגתיט כ-(α-FeO(OH, ואת הלפידוקרוציט כ-(γ-FeO(OH.

==קישורים חיצוניים==

*[http://webmineral.com/data/Goethite.shtml גתיט באתר webmineral]
* 

קטגוריה:מינרלי ברזל
קטגוריה:מינרלים אוקסידיים
קטגוריה:מינרלים
ראלי

[[פיג'ו 206 ב"ראלי שוודיה"]]
[[ג'ובאני סאלה רוכב על אופנוע KTM 690 במרוץ ראלי דקר 2007.]]
ראלי הוא סוג של ספורט מוטורי בו המשתתפים משתמשים במכוניות, משאיות, טרקטורונים או אופנועים שהורכבו או הותאמו במיוחד למטרת המירוץ ולרוב אינם חוקיים לנסיעה בכביש. הראלי מתרחש באזורים פתוחים או בדרכים פרטיות, על עפר או אספלט.

בניגוד למרוצים אחרים, מסלול הראלי אינו מסלול טבעתי, בו המנצח הוא זה שסיים את מספר ההקפות הקבוע מראש בזמן הקצר ביותר, אלא מסלול המשתרע מנקודה אחת לאחרת. מרוצי ראלי רבים הם מרובי שלבים, בהם הנהגים/רוכבים מתחרים למעשה במספר מרוצים שונים בזה אחר זה. בכל שלב הנהגים מוזנקים אחד אחרי השני והמנצח הוא זה שסך כל הזמן אותו השיג במהלך כל השלבים הוא הקצר ביותר. במקרים אחרים נקבעים תנאים לניצחון, כמו עמידה בלוחות זמנים ומהירויות קבועות מראש, אך כיום קטגוריות אלה נמצאות בשימוש רק באירועי חובבנים.

מקור המונח ראלי בפועל הצרפתי "rallier", שפירושו להתקבץ מחדש במהלך קרב. ככל הנראה אומצה המילה לתיאור מפגשים של בעלי מכוניות, כאשר מועדוני רכב החלו להיווצר זמן קצר לאחר ייצור המכוניות הראשונות.

== ראו גם ==
* אליפות העולם בראלי

== קישורים חיצוניים ==

* 

*
קטגוריה:ספורט מוטורי
קטגוריה:מרוצים
אז'ן עמנואל ויולה-לה-דוק

קתדרלה גותית, מאת אז'ן עמנואל ויולה-לה-דוק. בולטת השאיפה לגובה המתבטאת בריבוי מגדלים וצריחונים.]]
אז'ן עמנואל ויולה-לה-דוק (בצרפתית: Eugène Emmanuel Viollet-le-Duc; 27 בינואר 1814 – 17 בספטמבר 1879) היה אדריכל ותאורטיקן צרפתי חשוב במאה ה-19. ויולה-לה-דוק היה אחד האישים החשובים ביותר בתחום השימור האדריכלי ונודע בזכות שיפוצם ושימורם של מבנים חשובים רבים, בעיקר בצרפת. הוא גם נודע כאחת הדמויות החשובות ביותר בתנועת "התחייה הגותית" ופעל לקידומה בתחום האדריכלות.

==ביוגרפיה==
ויולה-לה-דוק נולד בפריז והושפע שם מעבודתו של הנרי לאברוסט. לאחר סיום לימודיו ב-1836 שהה כשנה וחצי באיטליה ושם למד על אדריכלות התקופה הגותית עם הארכאולוג לאסו. ב-1839 הוזמן להיות האדריכל הראשי של "הוועדה הממלכתית לשימור בניינים היסטוריים" שהוקמה רק כמה שנים קודם לכן על ידי פרוספר מרימה.

ויולה-לה-דוק עסק בשימור של מבנים שונים, בעיקר כנסיות וקתדרלות גותיות שנחרבו או לא הושלמו. גישתו בנושא השימור הייתה השלמת המבנה כאילו נבנה בשלמותו על ידי האדריכל המקורי שלו. תפקיד השחזור, לדבריו, . כלומר, הוא ראה בשחזור האדריכלי לא רק טיפול במראה הבניין ומבנהו אלא גם ברוחה וצורתה של הבנייה, על ידי שילוב עקרונות התפישה של העבר עם אלו המודרניים (בתקופתו). ויולה-לה-דוק העריץ את הטכנולוגיה החדשה שהביאה איתה המהפכה התעשייתית ועימה שפה חדשה של עיצוב הנובעת מפיתוח המכונות התעשייתיות והשימוש בפלדה. לדבריו, יש בסגנון של המכונות והקטרים, יסודות של אמת בדומה לאלו הקיימים בגותיקה: אמירות אלו השפיעו רבות על אדריכלים עתידיים כגון אנשי הזרם הפוטוריסטי ואנשי התנועה המודרניסטית.

עקרונותיו יושמו בפעילותו המעשית בכמה מבנים אותם שיפץ:
* 1840 - כנסיית מארי-מדלן בווזלה 
* 1840 - כנסיית סנט שאפל בפריז.
* 1845 - קתדרלת נוטרדאם דה פריז ובית הבישוף.
* 1848 - בזיליקת סן-דני.
* 1849 - קתדרלת אמיין.
* 1852 - חומות קרקסון.
* 1862 - כנסיית סן סרנין בטולוז.
* טירת קוסי (עבודה חלקית בלבד מחוסר תקציב)
ויולה-לה-דוק נודע גם בזכות ספרים רבים שפרסם אודות האדריכלות הצרפתית המוקדמת: זו של התקופה הקרולינגית ואדריכלות הרומנסק בצרפת ועד הגותיקה המאוחרת. לספרים אלו הייתה השפעה מכרעת על אדריכלים רבים אשר בנו בסגנון הנאו-גותי במהלך המאה ה-19 באירופה ובארצות הברית. כמו כן הייתה לו השפעה רבה על האדריכל הקטלוני אנטוני גאודי.

== קישורים חיצוניים ==

* מילון לאדריכלות צרפתית מהמאות ה-11 עד ה-16, מאת ויולה-לה-דוק (בליווי איורים)
* 
* 

קטגוריה:צרפתים שנולדו ב-1814
קטגוריה:אדריכלים צרפתים במאה ה-19
קטגוריה:צרפתים שנפטרו ב-1879
לסלי הווארד

לסלי הווארד (באנגלית: Leslie Howard; 3 באפריל 1893 – 1 ביוני 1943) היה שחקן תיאטרון וקולנוע יהודי-בריטי. בנוסף כתב הווארד סיפורים ומאמרים לעיתון הניו יורק טיימס, הניו יורקר וואניטי פייר. הוא היה אחד השחקנים המצליחים בשנות ה-30 של המאה ה-20, והתפרסם במיוחד בתפקידו בסרט חלף עם הרוח.

==ביוגרפיה==
הווארד נולד בלונדון למשפחה יהודית. לאחר סיום לימודיו בקולג' עבד כפקיד בבנק. במלחמת העולם הראשונה התגייס לצבא הבריטי ובשנת 1917, בעקבות הלם קרב, הוחזר לאנגליה.

הוא החל להופיע על הבמה אך עד מהרה עבר לעולם הסרטים. בשנת 1933 קיבל מועמדות לפרס אוסקר לשחקן הטוב ביותר על משחקו בסרט "כיכר ברקלי". בשנת 1941 שיחק בסרט המפורסם פימפרנל סמית וב-1938 היה מועמד בשנית לאוסקר על משחקו כפרופסור היגינס בסרט "פיגמליון" שאותו גם ביים.

בשנת 1936 הופיע עם המפרי בוגרט ובטי דייוויס בסרט היער המאובן. עם בטי דייוויס הופיע גם ב-1934 בסרט בכבלי אנוש לפי ספרו של סומרסט מוהם.

ב-1939 שיחק עם אינגריד ברגמן בסרט אינטרמצו שהיה סרטה הראשון בהוליווד. באותה שנה הופיע בתפקידו המפורסם כאשלי וילקס בסרט חלף עם הרוח.

עם התקדרות העננים באירופה שב הווארד לאנגליה על מנת לעזור במאמץ המלחמה, וסייע בתעמולה נגד הגרמנים. הוא שיחק במספר סרטי מלחמה. סרטו האחרון היה הראשון בין המעטים (1942) הנקרא גם ספיטפייר בו גילם את רג'ינלד ג'וזף מיצ'ל - המהנדס שתכנן את מטוס הספיטפייר.

ב-1 ביוני 1943 נהרג הווארד עת טס במטוס DC-3 דקוטה בטיסה 777 של BOAC מליסבון לבריסטול. המטוס הופל על ידי מטוס קרב גרמני מעל מפרץ ביסקיה, ובהקשר לכך רווחו שמועות רבות שלא הוכחו עד היום. בין היתר היו שמועות על היותו פעיל בשירות המודיעין של בריטניה או של בעלות הברית, או שבמטוס נסע גם אמרגנו של הווארד שהיה דומה לצ'רצ'יל. על סיפון המטוס היה גם הפעיל הציוני וילפריד ישראל.

==לקריאה נוספת==
<div class="mw-content-ltr">
* Colvin Ian. Flight 777: The Mystery Of Leslie Howard. London: Evans Brothers, 1957.
* Eforgan, Estel. Leslie Howard : The Lost Actor. London: Vallentine Mitchell Publishers, 2010 . 
* Howard, Leslie Ruth. A Quite Remarkable Father: A Biography of Leslie Howard. New York: Harcourt Brace and Co., 1959.
* Howard, Ronald. In Search of My Father: A Portrait of Leslie Howard. London: St. Martin's Press, 1984. .
</div>

==קישורים חיצוניים==

* 
* 

קטגוריה:לונדון: אישים
קטגוריה:שחקני קולנוע וטלוויזיה יהודים בריטים
קטגוריה:שחקני תיאטרון יהודים בריטים
קטגוריה:בריטים שנהרגו בתאונות אוויריות
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי גביע וולפי
קטגוריה:אזרחים בריטים שנהרגו במלחמת העולם השנייה
קטגוריה:אנגלים ממוצא יהודי-גרמני
קטגוריה:בריטים שנולדו ב-1893
קטגוריה:בריטים שנפטרו ב-1943
קטגוריה:מונצחים בשלט כחול של ארגון המורשת האנגלית
וודו גלוו סקאלס

Voodoo Glow Skulls (בעברית: גולגולות וודו זוהרות) היא להקת סקא גל שלישי מחתרתית.

המוזיקה של הלהקה מתאפיינת בשילוב סגנונות של סקא, פאנק ומטאל. הלהקה הוקמה ב-1988 בריוורסייד, קליפורניה בידי שלושת האחים פרנק, אדי, וגורג' קסילס וידידם הוותיק ג'רי אוניל.

==דיסקוגרפיה==
===אלבומים===
<div style="direction: ltr;">
*We're Coloring Fun - 1992 Signal Sound Systems Records
*Who Is, This Is? - 1993 Dr. Strange Records
*Firme - 1995 Epitaph
*Firme en Español (גרסה ספרדית) - 1996
*Baile de Los Locos - 1997
*The Band Geek Mafia - 1998
*Symbolic - 2000
*Steady As She Goes - 2002
*Adicción, Tradición Y Revolución - 2004
</div>

===אוספים===
<div style="direction: ltr;">
*Exitos Al Cabron - 1999
*The Potty Training Years - 1992 Signal Sound Systems Records
*Welcome to Calif*cknia - 1992 Signal Sound Systems Records

</div>

==קישורים חיצוניים==

* 

קטגוריה:להקות פאנק (Punk)
קטגוריה:להקות סקא
קטגוריה:להקות אמריקאיות
קטגוריה:להקות שהוקמו בשנת 1988
בית סאנדרינגהאם

שמאל
בית סנדרינגהאם, שנת 1880 לערך
בית סאנדרינגהאם (באנגלית: Sandringham House) הוא אחוזה ששטחה כ-32 קמ"ר, השוכנת סמוך לכפר סאנדרינגהאם שבמחוז נורפוק, באנגליה. 

האחוזה נמצאת בבעלות צ'ארלס השלישי, מלך הממלכה המאוחדת שירש אותו אחרי מות אימו אליזבת השנייה, מלכת הממלכה המאוחדת ב-2022. בשונה מאחוזות אחרות בבעלות כתר הממלכה המאוחדת, בית סאנדרינגהאם לצד טירת בלמורל, הוא מעון פרטי של המונרך. 

==היסטוריה==
האזור בו נמצאת האחוזה היה מיושב מאז התקופה האליזבתנית. בשנת 1771 הרס האדריכל קורניש הנלי את המבנים שהיו במקום והחל לבנות את בית האחוזה. מבנה בית האחוזה הורחב במאה ה-19 ביוזמת צ'ארלס ספנסר קואופר, אשר הורה על הוספת רחבת כניסה וחממה, על-פי תכנון של האדריכל סמיואל סנדרס טאולון.

בשנת 1862 רכשה את האחוזה המלכה ויקטוריה לבקשת בנה, נסיך ויילס (לימים, המלך אדוארד השביעי), בעלות של 22,000 ליש"ט. בשנת 1865, שנתיים לאחר שעבר אדוארד להתגורר באחוזה, הורה אדוארד לאדריכל א. ג'. יומברט להרוס את מבנה האחוזה ולהקים מבנה גדול יותר, בשל היות המבנה הקיים קטן מדי לצרכיו.

המבנה שתכנן יומברט הושלם בשנת 1870 והיה בנוי בסגנון מעורב מלבנים אדומות. מבנה האחוזה אינו מרשים, אולם היה מודרני יחסית לתקופתו – והיו בו תאורת גז, מים זורמים ואף מקלחות.

חלק מבית האחוזה ניזוק בשרפה שאירעה בעת ההכנות לחגיגות יום ההולדת החמישים של אדוארד השביעי, בשנת 1891. לאחר השרפה שופץ המבנה.

המלכה אלכסנדרה, ובנה ג'ורג' החמישי מלך אנגליה, נפטרו בעת שהותם באחוזה; אלכסנדרה בשנת 1925 וג'ורג' החמישי ב-20 בינואר 1936. גם נכדה של אלכסנדרה, ג'ורג' השישי נפטר באחוזה ב-6 בפברואר 1952. מאז מותו, נהגה המלכה אליזבת השנייה להתגורר במבנה בכל יום שנה למותו של אביה, ובתקופה הסמוכה לתאריך זה, עד למותה בעת שהותה בטירת בלמורל בספטמבר 2022. משפחת המלוכה הבריטית נוהגת לחגוג את השנה האזרחית החדשה באחוזה, והמלכה אליזבת שהתה בה עד חודש פברואר מדי שנה.

בשנת 1977 נפתח המבנה לציבור, והוקם בו מוזיאון המציג את תולדות המבנה.

== קישורים חיצוניים==

* [http://www.englishmonarchs.co.uk/sandringham_house.html תיאור בית סאנדרינגהאם]

סאנדרינגהאם
קטגוריה:נורפוק
צבי זוסמן

צבי זוּסְמן (Zvi Sussman; 1930 – 15 בנובמבר 2006) היה מראשוני כלכלני בנק ישראל, מנהל מחלקת המחקר שלו (1964-1977) ומשנה לנגיד בנק ישראל (1977–1981) ופרופסור לכלכלה באוניברסיטת תל אביב.

==ביוגרפיה==
זוסמן נולד בשנת 1930 באֶסֶן שבגרמניה. למד באוניברסיטה העברית בירושלים לתואר ראשון (1955), שני (1959) ותואר דוקטור (1969). הדיסרטציה שלו התפרסמה כספר ("פער ושוויון בהסתדרות", מסדה, 1974).

עם הקמתו של בנק ישראל בשנת 1954 הצטרף זוסמן למחלקת המחקר של הבנק. משנת 1955 כיהן ככלכלן בכיר, בשנת 1962 התמנה לסגן מנהל המחלקה, מ-1964 היה מנהל משותף ומ-1970 עד 1977 מנהל המחלקה. ב-1975 עמד בראש ועדה לבדיקת הסדרי תוספת היוקר בישראל (שנודעה בשם "ועדת זוסמן"). ב-1977 מונה למשנה לנגיד בנק ישראל, וכיהן בתפקיד זה עד יולי 1981.

הצטרף לסגל החוג לכלכלה באוניברסיטת תל אביב. היה חבר המרכז לחקר המדיניות החברתית בישראל.

עסק בחקר השכר ושוק העבודה בישראל. עמד בראש הוועדה לבחינת מערכת השכר בשירות הציבורי (שנודעה בשם "ועדת זוסמן"). הוועדה הוקמה בסוף שנת 1985, ובתחילת 1989 הגישה את המלצותיה, שעיקרן פישוט ניכר של השכר במגזר הציבורי והתאמת התגמול הניתן לעובד לתפוקתו, אך המלצותיה לא יושמו. בשנות ה-90 היה חבר ועדה שעסקה בסמכויות בנק ישראל ואופן קביעת הריבית על ידי נגיד בנק ישראל. הקמת וועדה מוניטרית לקביעת הריבית במשק, שהייתה ממסקנות הוועדה, יושמה בתיקון חוק בנק ישראל בשנת 2010.

בשנת 1967 ביקר את מדיניות הממשלה והבנקים המגינה על מפעלים כושלים ומונעת מהם לפשוט רגל ובכך להעביר הון ליוזמות רווחיות יותר.

בדצמבר 2004 הביע את עמדתו שהעוני בישראל אינו נובע מבטלנות של העניים, אלא מהשכר הנמוך המשולם לעובדים בלתי מיומנים.

בנו נתן זוסמן גם הוא כלכלן, פרופסור באוניברסיטה העברית, שניהל במשך קדנציה את חטיבת המחקר (2011–2017).

==ספריו==
* פער ושוויון בהסתדרות: ההשפעה של האידאולוגיה השוויונית והעבודה הערבית על שכרו של העובד היהודי בא"י, רמת גן: מסדה, 1974.
* צבי זוסמן, דן זכאי, שינויים במבנה השכר בשירות הציבורי בתקופת אינפלציה גוברת: 1974–1981, ירושלים: בנק ישראל – מחלקת המחקר, תשמ"ג 1983.
<div style="direction: ltr;">
* Floating with a high inflation - the Israel experience, Jerusalem: Bank of Israel, 1979.
* Israel's economy: performance, problems & policies, London: Institute for Jewish Affairs and The Jacob Levinson Center of the Israel-Diaspora Institute for Jewish Affairs, 1986
</div>

==קישורים חיצוניים==
* 
* 

==הערות שוליים==

קטגוריה:כלכלנים ישראלים
קטגוריה:סגל אוניברסיטת תל אביב: כלכלה
קטגוריה:משנים לנגיד בנק ישראל
קטגוריה:בעלי תואר דוקטור מהאוניברסיטה העברית בירושלים
קטגוריה:נשיאי האגודה הישראלית לכלכלה
קטגוריה:אישים הקבורים בפרדס חנה
קטגוריה:ישראלים שנולדו ב-1930
קטגוריה:ישראלים שנפטרו ב-2006
קורט גאורג קיזינגר

קורט גאורג קיזינגר (Kurt Georg Kiesinger; 6 באפריל 1904 – 9 במרץ 1988) היה פוליטיקאי גרמני שכיהן כקנצלר מערב גרמניה.

== ראשית חייו==
קורט גאורג קיזינגר נולד בבאדן-וירטמברג שבגרמניה. למד משפטים באוניברסיטת ברלין, ובזמן היותו סטודנט הוא היה פעיל באחוות סטודנטים קתולית. הצטרף למפלגה הנאצית בשנת 1933, והתחיל לעבוד במחלקת תעמולת הרדיו של משרד החוץ הגרמני בשנת 1940, בתפקיד איש הקשר בין מחלקתו למשרד התעמולה.

לאחר המלחמה נעצר קיזינגר ונשפט בפני בית משפט לדה-נאציפיקציה; הוא זוכה ושוחרר אחרי הצגת פרוטוקולים של המשרד הראשי לביטחון הרייך שהוכיחו כי מנע ועיכב פעילות אנטישמית במחלקתו.

== קריירה פוליטית ==
כבר בזמן קיום הבחירות הראשונות של הרפובליקה הפדרלית של גרמניה בשנת 1949 היה קיזינגר מועמד מטעם המפלגה הנוצרית-דמוקרטית הגרמנית (CDU) וזכה מטעמה במושב בבונדסטאג. בשנת 1951 הפך לחבר בוועד המנהל של המפלגה.

בזמן כהונתו בבונדסטאג בלט ביכולתו הרטורית המרשימה ובידיעתו המעמיקה בנושאי יחסי חוץ. למרות היותו חבר מוערך בסיעת הנוצרית-דמוקרטית, הוא לא הצליח לזכות בתפקיד בממשלה ולכן עבר לפוליטיקה ארצית. הוא כיהן כראש ממשלת באדן-וירטמברג מ-17 בדצמבר 1958 עד 1 בדצמבר 1966.

=== כהונתו כקנצלר ===
קיזינגר נבחר להחליף את הקנצלר לודוויג ארהארד אחרי התמוטטות הקואליציה בשנת 1966. הוא הקים קואליציה חדשה עם המפלגה הסוציאל-דמוקרטית של גרמניה. הממשלה שהקים החזיקה מעמד שלוש שנים. מנהיג הסוציאל-דמוקרטים, וילי ברנדט כיהן כסגן הקנצלר ושר החוץ. תחת הנהגתו הופחת במידה המתח עם מדינות הגוש המזרחי, למרות שהתנגד לצעדים פייסנים יותר.

אחת מנקודות השפל הגדולות ביותר בכהונתו התרחשה במהלך כינוס של המפלגה הנוצרית-דמוקרטית בשנת 1968. הפעילה האנטי-נאצית ביאטה קלרספלד סטרה לו, תוך שהיא קוראת לו נאצי. עד יום מותו קיזינגר ההמום סירב להגיב בפומבי על התקרית.

בבחירות 1969 העדיפה המפלגה הסוציאל-דמוקרטית להקים קואליציה עם המפלגה החופשית-דמוקרטית, ווילי ברנדט החליף את קיזינגר כקאנצלר.

קיזינגר המשיך לכהן כמנהיג המפלגה הנוצרית-דמוקרטית עד שנת 1971 וכחבר הבונדסטאג עד שנת 1980.

קיזינגר מת בטיבינגן, הלווייתו לוותה במחאה מצד פעילים קומוניסטים, שגינו אותו על עברו הנאצי.

==קישורים חיצוניים==

* 
* 

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:פוליטיקאים גרמנים
קטגוריה:קנצלרי גרמניה
קטגוריה:חברי המפלגה הנוצרית-דמוקרטית הגרמנית
קטגוריה:חברי הבונדסטאג
קטגוריה:נוצרים רומים-קתולים גרמנים
קטגוריה:גרמנים שנולדו ב-1904
קטגוריה:גרמנים שנפטרו ב-1988
דגל אג'ריה

דגל אג'ריה כולל 7 פסים בצבע כחול ולבן, עם הדגל הלאומי של גאורגיה בפינה השמאלית העליונה. הפסים הכחולים מסמל את הים השחור והפסים הלבנים מסמלים טוהר. הדגל אומץ ב-20 ביולי 2004, על ידי הוועדה העליונה של אג'ריה.

== דגלים קודמים של אג'ריה ==
דגל אג'ריה 2000–2004
=== דגל אג'ריה 2000–2004 ===

בין יוני 2000 ועד ליולי 2004 היה בשימוש דגל שונה על ידי ממשלתו של אסלן אבשידזה. הדגל, העל רקע כחול כהה המייצג את הים השחור, כאשר בפינה שמאלית עליונה ישנם 7 כוכבים המייצגים את שתי הערים של אג'ריה (בתומי וכובולתי), וחמש הנפות (נפת כדה נפת כובולתי נפת חלבצ'אורי נפת שואחבי ונפת חולו).

=== דגל הרפובליקה האוטונומית הסובייטית הסוציאליסטית של אג'ריה ===
דגל [[הרפובליקה האוטונומית הסובייטית הסוציאליסטית של אג'ריה]]
תחת שלטון ברית המועצות, הרפובליקה האוטונומית הסובייטית הסוציאליסטית של אג'ריה היה לה דגל משלה בין השנים 1921–1950, ושוב בשנים 1978–1991. דגל זה מכיל את הדגל של הרפובליקה הסובייטית הסוציאליסטית של גאורגיה בתוספת כיתוב בגאורגית, תחת הסמל בצידו השמאלי העליון, აასსრ (א א ס ס ר).

== ההיסטוריה של דגלי אג'ריה ==

<gallery>
תמונה:Flag_of_Adjara.svg|דגל אג'ריה מ-20 ביולי 2004
תמונה:Flag of Adjara (2000–2004).svg|דגל אג'ריה 2000–2004
תמונה:ge_udr.gif|דגל הארגון לדמוקטיה מתחדשת
תמונה:ge_ad2.gif|דגל אחר של אג'ריה 2000–2004
תמונה:Flag of Ajarian ASSR.svg|דגל הרפובליקה האוטונומית הסובייטית הסוציאליסטית של אג'ריה 1978–1991
תמונה:Flag of Ajarian ASSR.svg|דגל הרפובליקה האוטונומית הסובייטית הסוציאליסטית של אג'ריה 1921–1950
תמונה:Flag of the Republic of Batumi.gif|דגל הרפובליקה של בתומי ינואר-יולי 1919 (הדגל נראה שוב בהפגנות של 1992)
תמונה:Flag of the South West Caucasian Republic.svg|דגל הרפובליקה הדמוקרטית של דרום מערב הקווקז - רפובליקת בובות שבירתה קארס 1918–1919
תמונה:ge_ad_lz.gif|סמל לזיסטן מהמאה ה-18
</gallery>

== קישורים חיצוניים ==

* 

קטגוריה:אג'ריה
אג'ריה
אג'ריה
אג'ריה
ממשלת הרפובליקה האוטונומית של אבחזיה

ממשלת הרפובליקה האוטונומית של אבחזיה (בגאורגית: აფხაზეთის ავტონომიური რესპუბლიკის მთავრობა; באבחזית: Ари' е'иҕьуп Аҧснытәи Автономтәи Республика) הוא הגוף היחיד המוכר באופן בינלאומי כסמכות החוקית לשלוט באבחזיה, רפובליקה אוטונומית של גאורגיה, אשר מגדירה את עצמה מחוץ לשליטה הגאורגית מאז הסכסוך הגאורגי-אבחזי שהתרחש בתחילת שנות ה-90.

הממשלה דה יורה של אבחזיה, אשר נקראה בעבר מועצת השרים של אבחזיה, נסוגה מאבחזיה, לאחר שכוחות בדלניים של אבחזים, בגיבוי רוסי כפי הנראה, יחד עם בעלות בריתם, שכללה את הקונפדרציה של אנשי הקווקז ההרריים, השתלטו על הנפה שבתחומה שוכנת הבירה סוחומי, ב-27 בספטמבר 1993, לאחר מאבק מר, והובילו להרג המוני של אנשים שמוצאם האתני גאורגי. כמו כן, מספר מספר חברים של הממשלה האבחזית, כולל היושב ראש ז'יולי שרטאווה, הוצאו להורג על ידי מורדים. מועצת השרים העתיקה את מקום מושבה לבירה טביליסי ומשמשת שם כממשלה דה יורה של אבחזיה מזה 13 שנה. במהלך תקופה זו, הממשלה האבחזית בגלות, בהנהגת תמז נדראישווילי, היו מעורבים, במידת מה, במחלוקות פנימיות ולא השתתפו באופן פעיל בפוליטיקה של אבחזיה עד להיבחרו של יושב ראש חדש, איראקלי אלאסניה, שמונה על ידי הנשיא, מיכאיל סאקשווילי, שהיה עד אז השליח שלו לשיחות השלום עם אבחזיה.

בתקופת התקדמות המבצע המשטרתי של גאורגיה בעמק קודורי, אשר במהלכה פורקה מנישקה, בחלקה הגדול, המיליציה המקומית בהנהגת אמזר קוויציאני, הוחזר הסדר והחוק לאזור, והנשיא סאקשווילי הכריז ב-27 ביולי 2006, הכריז על הקמת ממשלה אבחזית גולה, שבסיסה בטביליסי בעמק קודורי, שבאבחזיה עילית. ממשל זה מייצג 17% משטח אבחזיה ו-1% מאוכלוסייתה. 

== ראשי ממשלת הרפובליקה האוטונומית של אבחזיה ==
{| class="wikitable"
!מס'
!שם
! colspan="2" |תקופת כהונה 
|-
|1
|תמז נדראישווילי 
|ספטמבר 1993
|16 במרץ 2004
|-
|2
|לונדר צאווה 
|16 במרץ 2004
|30 בספטמבר 2004
|-
|3
|איראקלי אלאסניה
|30 בספטמבר 2004
|24 באפריל 2006
|-
|4
|מלחז אקישבאיה
|24 באפריל 2006
|11 ביוני 2009
|-
|5
|גיאורגי ברמיה 
|11 ביוני 2009
|5 באפריל 2013
|-
| -
|ווטקאנג קולביה (בפועל)
|8 באפריל 2013
|1 במאי 2019
|-
| -
|רוסלן אבשדזה (בפועל)
|1 במאי 2019
|מכהן
|}

== קישורים חיצוניים ==
* 

== הערות שוליים ==

קטגוריה:אבחזיה: פוליטיקה
קטגוריה:גאורגיה: פוליטיקה
קטגוריה:הסכסוך האבחזי-גאורגי
אבחזיה, הממשל דה יורה
אג'רים

אג'רים (בגאורגית: აჭარლები, מילולית: אצַ'רלֶבּי) קבוצה אתנוגרפית של גאורגים שרובם חיים באג'ריה, רפובליקה אוטונומית של גאורגיה. הם דוברים בדיאלקט מקומי של הגאורגית. 

== דת ==

האוכלוסייה הגאורגית של אג'ריה ידועים בעיקר כמוסלמים הגאורגים. עד שמפקד האוכלוסין הסובייטי בשנת 1926, שמנה אותם כאג'רים, ספר 71,000 מהם. לאחר מכן הם סווגו יחד עם קטגוריית הגאורגים, כיוון שלא היה אזכור לשיוך דתי בעידן הסובייטי. 

התמוטטות ברית המועצות וייסודה מחדש של העצמאות הגאורגית האיצו את תהליכי ההתנצרות, במיוחד בין הצעירים, תהליך שקיבל עידוד לכאורה על ידי הממשלה הרשמית. אף על פי כן, נותרו מספר משמעותי של אג'רים סונים מוסלמים. נאמר כי ברגע הכרזת העצמאות הגאורגית בשנת 1991, מספר האג'רים המוסלמים נאמד ב-70%, וזאת כיוון שהנתונים לא עודכנו מאז התקופה הסובייטית. על פי ההערכות שפורסמו בתחילת המאה ה-21 על פי הלישכה לסטטיסטיקה של אג'ריה: 63% הם נוצרים של הכנסייה האורתודוקסית הגאורגית, ו-30% מוסלמים, כאשר על פי הבי.בי.סי, רק 50% הם נוצרים ויתר ה-50% הם מוסלמים. 

== אג'רים מפורסמים ==

* ממד אבשידזה - (1873-1941) מנהיג פוליטי בולט של המוסלמים הגאורגים 
* אסלן אבשידזה - (נולד ב-1938) מושל המחוז לשעבר
* טבלי אבוסרידזה - (1190-1240) משורר דתי גאורגי והיסטוריון 
* זוראב נור'אידלי - (נולד ב-1964) ראש ממשלת גאורגיה בין השנים 2005-2007
* לבן ורשלומידזה - (נולד ב-1973) המושל הנוכחי של המחוז 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אג'ריה
קטגוריה:עמים גאורגיים
קטגוריה:גאורגים
קטגוריה:עמים קווקזיים
ריזה לושטה

ריזה לושטה (באלבנית: Riza Lushta; 22 באוגוסט 1916 - 6 בפברואר 1997) היה כדורגלן אלבני, יליד מיטרוביצה שבקוסובו, ששיחק בעמדת החלוץ.

== קריירה ==
לושטה שיחק בתחילה באס קיי טירנה, וזכה עימה ארבע פעמים באליפות אלבניה (1934, 1936, 1937 וב-1939) ובגביע האלבני הראשון ב-1939. הוא שיחק מאוחר יותר בצרפת במדי קאן ובאיטליה במדי בארי ויובנטוס (עימה זכה בגביע האיטלקי ב-1942), נאפולי ובאלסנדריה. כמו כן הוא גם שיחק בליגה השלישית באיטליה במדי סיינה, ובליגה הרביעית באיטליה במדי פורלי ורפאלו רואנטס. הוא פרש מכדורגל בשנת 1954 בגיל 38.

הוא שיחק 170 משחקים בסרייה א', כבש 68 שערים. עם יובנטוס הוא שיחק בטורניר המלחמה האיטלקי ב-1943-1944 (בו כבש 5 שערים ב-5 משחקים). כמו כן, לושטה היה שחקן הרכב במדי הנבחרת האלבנית. 

נפטר ב-1997, בגיל 80.

== קישורים חיצוניים ==

* [http://www.myjuve.it/players-juventus/riza-lushta-125.aspx ריזה לושטה] באתר myJuve.it

קטגוריה:כדורגלנים אלבנים
קטגוריה:כדורגלנים קוסובנים
קטגוריה:חלוצי כדורגל אלבנים
קטגוריה:חלוצי כדורגל קוסובנים
קטגוריה:מיטרוביצה: כדורגלנים
קטגוריה:כדורגלני קיי אף טירנה
קטגוריה:כדורגלני בארי
קטגוריה:כדורגלני יובנטוס
קטגוריה:כדורגלני נאפולי
קטגוריה:כדורגלני קאן
קטגוריה:כדורגלני סיינה
קטגוריה:כדורגלני פורלי
קטגוריה:ילידי 1916
קטגוריה:נפטרים ב-1997
גיליון בטיחות חומרים

דוגמה לגיליון בטיחות חומרים בפורמט אמריקני המספק הנחיות לטיפול בחומר מסוכן ומידע אודות הרכבו ומאפייניו
גיליון בטיחות חומרים (גב"ח) (באנגלית: Material Safety Data Sheet, בראשי תיבות: MSDS) הוא גיליון המכיל מידע הנוגע למאפייניו של חומר מסוים. הוא נועד לספק לעובדים המתעסקים עם החומר ולכוחות חירום את הנהלים לטיפול או לעבודה עם חומר זה בצורה בטוחה, ומכיל מידע כגון מאפיינים פיזיקליים (נקודת התכה, נקודת רתיחה, נקודת התלקחות, וכיוצא בזה), רעילות, השפעות בריאותיות, עזרה ראשונה, ריאקטיביות, אחסון, הובלה, סילוק, ציוד מגן, ונהלים לטיפול בשפיכה. הפורמט המדויק של הגיליון עשוי להשתנות ממקור למקור, ולעיתים קרובות ישנם שני סוגי גליונות בטיחות לחומר אחד – הראשון מקוצר, שנמצא בהישג ידו של הנהג המוביל, ושנקרא גם כרטיס בטיחות, ובו מידע קצר ועיקרי שרלוונטי לשימוש כוחות ההצלה במקרה חירום, ושני מורחב, לקריאה לפני שימוש ראשון בחומר (המיועד בדרך כלל למי שהזמין את החומר ואמור להשתמש בו).

שימוש נרחב נעשה בגיליונות בטיחות חומרים לקיטלוג מידע אודות חומרים תעשייתיים או סינתטיים. המידע בגיליון בטיחות חומרים עשוי להכיל הוראות לשימוש בטוח בחומר וסיכונים אפשריים הכרוכים בשימוש בו.

בישראל - יצרן, יבואן, סוכן או משווק של חומר מסוכן מחויב על פי חוק, לצרף גיליונות בטיחות לחומרים שהוא מספק. במקום עבודה שמוחזקים בו חומרים מסוכנים מעל כמות מסוימת חלה חובה להחזיק בהישג ידם של העובדים גיליון בטיחות לכל חומר מסוכן שמקום העבודה מחזיק. בנוסף, מחזיק מקום העבודה מחויב להביא לידיעת עובדיו את תוכנם של גליונות הבטיחות של החומרים איתם הם עובדים – ואלו מחויבים לפעול על פי ההנחיות הרשומות בו.

== ראו גם ==
* בטיחות וגיהות בתעסוקה

==קישורים חיצוניים==

*[http://www.ilpi.com/msds/ אינדקס אתרים לחיפוש גיליונות בטיחות חומרים]
*[http://msds.ehs.cornell.edu/ חיפוש גיליונות בטיחות חומרים], באתר אוניברסיטת קורנל
*[https://web.archive.org/web/20170907193725/http://siri.org/msds/index.php SIRI MSDS Index], חיפוש גיליונות בטיחות חומרים
*[http://www.msdshazcomonline.com/ MSDS Hazardous Communication Library], חיפוש גיליונות בטיחות חומרים
*[http://www.sii.org.il/2918-he/SII.aspx הכנת גליונות בטיחות], הכנת גיליונות בטיחות במכון התקנים
*[http://infospot.co.il/dp/היתר_רעלים_גיליון_בטיחות_חומרים_MSDS_Material_Safety_Data_Sheet_נקרא_גם_PSDS_Product_SDS_ גיליון בטיחות חומרים | MSDS], באתר infospot - מרכז מידע לאנשי איכות סביבה

== הערות שוליים ==

קטגוריה:כימיה
קטגוריה:בטיחות
קטגוריה:סימון מוצרים
לוק ניליס

לוק ניליס (נולד ב-25 במאי 1967 בהאסלט, בלגיה) הוא כדורגלן עבר בלגי. הוא סיים את הקריירה שלו מוקדם במדי קבוצת אסטון וילה האנגלית בעונת 2000–2001, אחרי שהוא שבר את רגלו במהלך משחק, כתוצאה מהתנגשות בשוער ריצ'רד רייט.

מועדוניו הקודמים היו קיי אף סי וינטרסלג, אנדרלכט ופ.ס.וו. איינדהובן. במהלך תקופתו במדי פ.ס.וו. ההולנדית, ניליס היה חלק מאחד מזוגות החלוצים הפוריים ביותר באירופה יחד עם רוד ון ניסטלרוי. בעונת 1998–1999, ניליס וון ניסטלרוי כבשו יחדיו 55 שערי ליגה, לבדם. ון-ניסטלרוי סיים כמלך השערים, וניליס במקום השני. בעונה שלאחר מכן, האחרונה של ניליס במועדון, צמד החלוצים האימתני כבש 48 שערי ליגה.

ניליס שיחק 56 פעמים במדי הנבחרת הבלגית, וכבש במדיה 10 שערים. אף על פי שבמדי המועדונים בהם שיחק כבש בצרורות, שערו הראשון במדי הנבחרת נפל רק במהלך הופעתו ה-24 בנבחרת (ניצחון 0–9 על זמביה). ניליס שיחק במהלך טורנירי מונדיאל 1998 ויורו 2000, שאותו אירחה במשותף בלגיה יחד עם הולנד.

==תארים==
===קבוצתיים===
* אליפות בלגיה: 4 פעמים - 1987, 1991, 1993 ו-1994.
* הגביע הבלגי: 3 פעמים - 1988, 1989 ו-1994.
* אליפות הולנד: פעמיים - 1997, 2000.
* הגביע ההולנדי: פעם אחת - 1996.

===אישיים===
* כדורגלן השנה בהולנד: פעם אחת - 1995.
* כדורגלן השנה בבלגיה: 
* מלך השערים בהולנד: פעמיים - 1996 ו-1997.

==קישורים חיצוניים==

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני ראסינג גנק
קטגוריה:כדורגלני אנדרלכט
קטגוריה:כדורגלני פ.ס.וו. איינדהובן
קטגוריה:כדורגלני אסטון וילה
קטגוריה:כדורגלני נבחרת בלגיה
קטגוריה:כדורגלני מונדיאל 1994
קטגוריה:כדורגלני מונדיאל 1998
קטגוריה:בלגים שנולדו ב-1967
CMYK

ארבעת צבעי היסוד של CMYK
העיגולים מייצגים CMYK, ואילו אזורי החפיפה הם RGB
בקרה של מיקום צבעי היסוד CMYK של [[דפוס אופסט, על דף]]
CMYK (ראשי תיבות באנגלית של Cyan (ציאן), Magenta (מג'נטה), Yellow (צהוב) ו-Key, מפתח - בדרך כלל שחור) היא רביעיית צבעי יסוד, שנמצאת בשימוש נפוץ בדפוס ביתי ותעשייתי.

בשיטת CMYK מערבבים את ארבעת סוגי הדיו ביחסים שונים על מנת ליצור מגוון רחב של צבעים. הצבע מונח על משטח אחיד, בדרך כלל נייר לבן. בניגוד לצבעים אחרים, כגון צבעי שמן, שכבת הדיו היא דקה יחסית ולכן הצבע המתקבל מושפע מגוון המשטח שהדיו מונחת עליו. באופן הפוך לפעולת צג, שבו הדלקת פיקסל אדום, ירוק או כחול מוסיפה אור, כך שבהדלקת כל הצבעים יראה הצופה אור לבן; בדפוס CMYK ככל שמגדילים את כמויות הדיו השונות, הצבע על ההדפס בולע עוד ועוד אור ומפחית מהאור שמוחזר לעין הצופה, עד שמתקבל צבע שחור.

מדפסות הזרקת דיו ביתיות מכילות דיו מארבעת הצבעים האלו, והמידע על הצבע מועבר מהמחשב אל המדפסת בשיטת CMYK: עבור כל פיקסל מועברים ארבעה ערכים - אחד לכל סוג דיו.

את אותו מרחב צבע ניתן ליצור על ידי שימוש בציאן, במג'נטה ובצהוב בלבד, שהרי שילוב של שלושתם מפיק צבע שחור. יש כמה סיבות להוספת הצבע השחור כצבע רביעי:
# תאורטית אומנם ניתן ליצור שחור או אפור על ידי ערבוב יחסים מתאימים של שלושת הצבעים, אך מעשית שינויים קלים בגוונים בגלל אפיצויות ייצור גורמים לקבלת גוון שאינו שחור ממש אלא כהה מאוד עם נטייה לצבע מסוים, והדבר גורם לתוצאה שאינה משביעת רצון. הוספת הדיו השחורה מאפשרת קבלת גוון מדויק יותר של שחור או אפור.
# הדפסת צבע שחור על ידי הנחת שלוש שכבות של דיו צבעונית זו על גבי זו עלולה לגרום לנייר להתעוות מעודף לחות, ולדיו לזלוג ולפגוע ברזולוציה.
# חוסר דיוק מכני בהנחת הדיו עלול לגרום להופעת דפנות צבעוניות בקצותיו של אלמנט מודפס שחור. בעיה זו חריפה במיוחד בהדפסת טקסט ברזולוציה גבוהה.
# עלות הפקת הצבען השחור זולה יותר משל שאר הצבענים. חומר מודפס מכיל פרטים רבים בצבעי שחור או אפור, במיוחד טקסט כתוב, ושימוש במחסנית הצבע השחור מונע בזבוז של דיו יקרה.

== ראו גם ==
* ייצוג צבע במחשב
* צבע יסוד
* הדפסת צבע
* דפוס אופסט
* צבע ספוט

==קישורים חיצוניים==

קטגוריה:מונחים בהדפסה
קטגוריה:טווח צבע
קלוד אקה

פרופסור קלוד אקה (אנגלית: Claude Ake; 18 בפברואר 1939 – 7 בנובמבר 1996) היה מדען מדינה ניגרי. 
== ביוגרפיה ==
אקה קיבל תואר דוקטור באוניברסיטת קולומביה, בשנת 1966. ובמהלך חייו החזיק במשרות אקדמיות במוסדות אקדמיים בעולם, לרבות אוניברסיטת ייל בארצות הברית, אוניברסיטת ניירובי בקניה, אוניברסיטת דאר א סלאם בטנזניה ואוניברסיטת פורט הארקורט בניגריה. הוא היה פעיל בפוליטיקה של מולדתו, ניגריה, אך השיג את פרסומו בשל עבודתו בנוגע להתפתחות הבינלאומית והדמוקרטיה. הוא היה מומחה לענייני אפריקה והביע דאגה מהשפעות הליך הגלובליזציה על היבשת האפריקנית ועל הדמוקרטיה בעולם. 

אקה נהרג בתאונת מטוס בטיסה בין פורט הרקורט ולגוס.

==קישורים חיצוניים==

* [http://people.africadatabase.org/en/person/2050.html מאמר על אקה ב"מאגר מידע אפריקה"]
* [https://web.archive.org/web/20051204171947/http://www.yale.edu/opa/ybc/v25.n13.obit2.html הספד באתר אוניברסיטת ייל]

קטגוריה:ערכים שבהם תבנית בריטניקה אינה מתאימה
קטגוריה:מדענים ניגרים
קטגוריה:תאורטיקנים במדע המדינה
קטגוריה:הרוגי תאונות אוויריות

קטגוריה:ילידי 1939
קטגוריה:ניגרים שנפטרו ב-1996
זנבן ערבי

זנבן ערבי ב[[פארק ירוחם.]]
זנבן אוכל מכף היד
זַנְבָן עֲרָבִי (שם מדעי: Turdoides squamiceps) היא ציפור שיר ממשפחת הזנבניים אשר נפוצה בערוצי נחלים לאורך הבקע הסורי-אפריקני מחצי האי ערב בדרום ועד ישראל בצפון. בישראל הזנבן חי בעיקר באזור הערבה וסביב ים המלח. שמו ניתן לו בגלל זנבו הארוך. אורך הזנבן כ-26 עד 29 ס"מ, מוטת כנפיו כ-31 עד 33.5 ס"מ ומשקלו כ-64 עד 83 גרם.

== התנהגות ==
הזנבן הוא ציפור ייחודית בשל העובדה שהיא חיה במהלך השנה כולה בקבוצה, הכוללת פרטים קבועים ומגינה על טריטוריה משותפת. בין חברי הקבוצה קיים מדרג חברתי קווי (ראו סדר ליניארי), הנקבע על פי הגיל ועל פי הזוויג. מבין חברי הקבוצה, רק הזנבנים הבכירים ביותר משתתפים ברבייה. מביניהם, אלה שנמצאים במדרג נמוך יותר מזדווגים בעיתוי שבו סיכויי ההפריה נמוכים, או בעיתוי שבו צאצאיהם יבקעו אחרונים ולכן מקומם בקבוצה יהיה נחות מזה של אחיהם.<ref></ref> עם זאת, הקבוצה כולה משתתפת בגידול הגוזלים, עד כדי כך שבהרבה מקרים לא ניתן לקבוע בוודאות מיהם ההורים הביולוגים (אלא אם זו קבוצה עם נקבה או זכר יחידים).

האפשרויות היחידות לשינוי במעמדו של זנבן הן מוות, גירוש זנבן בכיר ממנו, או השתלטות על קבוצת זנבנים אחרת. אולם סיכוייו של זנבן שעזב את הקבוצה לשרוד ולהשתלט לבדו על קבוצה אחרת נמוך ביותר, ולכן מספר הזנבנים שבוחרים באפשרות זו נמוך יחסית. לעיתים, מספר פליטים מקבוצה אחת או מקבוצות שונות מתאחדים ומשתלטים ביחד על קבוצה אחרת. קריאת תיגר על זנבן בכיר נדירה יחסית, שכן תוצאותיה הן הרות אסון למפסיד – בניגוד לזנבן שעזב את הקבוצה מרצונו הוא לא יוכל לחזור לקבוצה ואם יישאר בחיים הוא יאלץ לשרוד לבדו כשכוחותיו מוגבלים. לכן, רוב הזנבנים מתקדמים בהיררכיה הקבוצתית בעקבות מוות או גירוש של זנבן בכיר מהם על ידי זנבנים זרים.

ההתנהגות החברתית של אוכלוסיית הזנבנים באזור חצבה בערבה נחקרת מאז תחילת שנות השבעים, מחקר אשר הוביל לגילויו של עקרון ההכבדה, המסביר התפתחות אבולוציונית של אלטרואיזם ותופעות חברתיות אחרות בבעלי חיים ובאדם. אצל הזנבנים, עיקרון זה בא לידי ביטוי במספר תופעות. לדוגמה, במהלך שעות היום הזנבנים שומרים על הקבוצה מעמדת תצפית גבוהה, כאשר הזכר והנקבה השליטים שומרים יותר מכל זנבן אחר.

הזנבנים מהאוכלוסייה הנחקרת סובלניים במיוחד לנוכחות בני אדם.

==לקריאה נוספת==
* אמוץ ואבישג זהבי, טווסים, אלטרואיזם ועקרון ההכבדה

==קישורים חיצוניים==

* רוני אוסטרייכר, [http://lib.cet.ac.il/pages/item.asp?item=4027 זנבנים], הספרייה הווירטואלית של מטח
* [http://www.iucnredlist.org/search/details.php/52736/summ זנבן ערבי] באתר [http://www.iucnredlist.org/ הרשימה האדומה של IUCN]
* 

== הערות שוליים ==

קטגוריה:בעלי חיים שתוארו ב-1827
קטגוריה:טקסונים שתוארו בידי פיליפ ז'קוב קרצשמר
קטגוריה:זנבניים
קטגוריה:ארץ ישראל: ציפורי שיר
קטגוריה:בעלי חיים במדבריות המזרח התיכון
קטגוריה:ערב הסעודית: עופות
קטגוריה:תימן: עופות
קטגוריה:מצרים: עופות
קטגוריה:כווית: עופות
קטגוריה:איחוד האמירויות הערביות: עופות
קטגוריה:קטר: עופות
קטגוריה:עומאן: עופות
קטגוריה:ירדן: עופות
צ'ארלס מרטין הול

צ'ארלס מרטין הול (באנגלית: Charles Martin Hall; 6 בדצמבר 1863 - 27 בדצמבר 1914) היה ממציא אמריקאי שגילה ב-1886 דרך זולה להפיק אלומיניום מאלומינה (תחמוצת אלומיניום) בעזרת אלקטרוליזה. השיטה שלו הצליחה להוזיל את מחיר האלומיניום באופן ניכר וגרמה להגברת השימוש במתכת זו.

צ'ארלס מרטין הול נולד בעיר Thompson, אוהיו. בשנת 1873 משפחתו עברה לאוברלין, אוהיו. בעיר זו הוא סיים את הקולג' המקומי. 

בהשראת הפרופסור לכימיה המקומי הוא החל בניסויים כימיים שונים. ב-23 בפברואר 1886 הוא הצליח בפעם הראשונה לייצר דוגמאות אלומיניום בעזרת תהליך שפיתח. לאחר קבלת פטנט הוא עבר לפיטסבורג והקים שם חברת Alcoa - מהמובילות בייצור אלומיניום גם כיום.

==קישורים חיצוניים==

* 
* 

קטגוריה:ממציאים אמריקאים
קטגוריה:זוכי מדליית פרקין
קטגוריה:בוגרי אברלין קולג'
קטגוריה:אמריקאים שנולדו ב-1863
קטגוריה:אמריקאים שנפטרו ב-1914
אנדרו קנינגהם

אדמירל הצי אנדרו בראון קנינגהם (באנגלית: Andrew Browne Cunningham; 7 בינואר 1883 - 12 ביוני 1963), היה מפקד כוחות הצי המלכותי הבריטי בים התיכון במחצית הראשונה של מלחמת העולם השנייה, ולאחר מכן החל משנת 1943 מפקד הצי הבריטי, עד תום המלחמה.

תחת פיקודו, ניצח הצי הבריטי בים התיכון במספר קרבות ימיים, כגון קרב טאראנטו וקרב כף מטפן נגד הצי האיטלקי. תחת פיקודו של גנרל דווייט אייזנהאואר פיקד על הצי שפלש לחופי צפון אפריקה במבצע לפיד.

הציטוט המפורסם שלו: "לוקח שלוש שנים לבנות ספינה, אבל שלוש מאות שנים לבנות מסורת. אסור לנו לאכזב את הצבא", נאמר לפני פינוי האי כרתים ב-1941, כאשר יחידות הצי הבריטי יצאו לחלץ את אלפי החיילים הבריטים מכרתים כדי שלא יפלו בשבי, וזאת למרות שהצי ספג קודם לכן אבדות כבדות בהתקפות מהאוויר במהלך הקרב על כרתים, והיה צפוי לאבד ספינות נוספות במהלך החילוץ.

אחיו הצעיר, גנרל אלן גורדון קנינגהם, היה הנציב העליון האחרון של המנדט הבריטי בארץ ישראל.

==קישורים חיצוניים==

* 
* 

קטגוריה:קצינים בריטים במלחמת העולם הראשונה
קטגוריה:אדמירלים בריטים במלחמת העולם השנייה
קטגוריה:בריטים מעוטרי אות לגיון ההצטיינות
קטגוריה:מקבלי אות לגיון הכבוד
קטגוריה:מסדר האמבט: אבירים וגבירות הצלב הגדול
קטגוריה:מעוטרי צלב המלחמה
קטגוריה:מעוטרי אות השירות המצוין
קטגוריה:חברים במסדר ההצטיינות
קטגוריה:מעוטרי מדליית השירות המצוין של הצי
קטגוריה:פרסביטריאנים
קטגוריה:בריטים שנולדו ב-1883
קטגוריה:בריטים שנפטרו ב-1963
טלבו סולרה

טלבו סולרה הוא רכב צרפתי מתוצרת טלבו שיוצר בין השנים 1980–1986. דגם זה יוצר כאשר חברת טלבו הייתה שייכת לחברת פיג'ו. הדגם היה ממשיכו של הדגם הקודם סימקה סולרה מתוצרת סימקה החטיבה האירופאית של קרייזלר.

הטלבו סולרה הוא הגרסה הסאלונית של הטלבו 1510, הרכב צויד במנועי 1.3, 1.5 ו- 1.6 ליטר. דגם הסולרה נחשב למפואר ומשוכלל לזמנו וכלל: בקרת שיוט, מחשב דרך, הגה כוח, שני חלונות חשמל ונעילה מרכזית.

==קישורים חיצוניים==

קטגוריה:מכוניות משפחתיות גדולות
סולרה
קטגוריה:דגמי מכוניות שהושקו ב-1980
קטגוריה:מכוניות צרפתיות
יוסף סרלין

יוסף סֶרְלִין (24 בפברואר 1906 – 15 בינואר 1974) היה פעיל ציוני, עורך דין, חבר הכנסת ושר בממשלות ישראל.

== ביוגרפיה ==
=== ילדות ===
סרלין נולד בעיר ביאליסטוק שבפולין ב-1906. הוא למד בגימנסיה העברית המקומית, ואחר כך למד משפטים באוניברסיטת ורשה. הוסמך לעורך דין בשנת 1929. בשנת 1934 עבר את מבחני ההסמכה לעורכי דין זרים בארץ ישראל.

=== פעילות פוליטית וציבורית ===
לאחר עלייתו לארץ ישראל, בשנת 1933, עבד כעו"ד בתל אביב והשתתף בפעילויות ציבוריות שונות, בהם בהקמת הליגה הימית. הצטרף לתנועה הציונית והיה חבר הוועד הפועל הציוני. נמנה עם מייסדי התאחדות הציונים הכלליים, ואף היה סגן יו"ר הקונפדרציה העולמית של הציונים הכלליים. בשנת 1949 נבחר לכנסת הראשונה וכיהן בכנסת עד סוף כהונת הכנסת השביעית, בתחילה מטעם הציונים הכלליים ובהמשך מטעם המפלגה הליברלית הישראלית וגח"ל.

בכנסת השנייה, החמישית והשישית היה סגן יושב ראש הכנסת. סרלין היה החל משנת 1950 מראשי הציונים הכלליים ביחד עם פרץ ברנשטיין, ישראל רוקח, יוסף ספיר, חיים אריאב, חיים לבנון ואברהם קריניצי. בשנת 1954 חבר ליוסף ספיר ושמחה ארליך וביחד הם העמיקו את אחיזתם במפלגה. אולם בשנת 1957 חל קרע בינו לבין ספיר, וכוחו במפלגה ירד.

מונה לתפקיד שר התחבורה בממשלת ישראל הרביעית. ב-24 בדצמבר 1952, וימים אחדים לאחר שהחל לכהן בתפקידו, מונה לשר הבריאות, תפקיד שבו כיהן עד 29 ביוני 1955. כשר הבריאות פעל להרחיב את השליטה הממלכתית על מערכת הבריאות, על חשבון קופות החולים. כשר בממשלה היה בעל גישה התקפית. משה שרת כתב ביומנו שסרלין ביקש בתחילת 1954 שישראל תתקוף את רצועת עזה על רקע התקפות הפדאיון שבאו משם.

בשנת 1958 הניח סרלין על שולחן הכנסת הצעה לשיטת בחירות מעורבת שבה רוב חברי הכנסת ייבחרו בשלושים אזורי בחירה, אולם זו נדחתה בל ידי מליאת הכנסת. שנתיים לאחר מכן עם סיום כהונתו של חיים כהן בתפקיד היועץ המשפטי לממשלה, הגיש סרלין הצעת חוק להגדרה מחדש של סמכויות היועץ המשפטי לממשלה, כך שיהיה כפוף הן מקצועית והן מנהלית לשר המשפטים. סרלין הביע מורת-רוח פומבית על כך ששר המשפטים דאז פנחס רוזן הקדים למנות את גדעון האוזנר לתפקיד עוד בטרם נדונה הצעתו במליאת הכנסת.

נפטר ב-13 בינואר 1974. בית היולדות הקריה בתל אביב נקרא על שמו ולוחית לזכרו עמדה בחצר בית החולים עד להריסתו בשנת 1997. על שמו קרויים כמו כן רחובות בערים חולון ותל אביב.

== קישורים חיצוניים ==

* 
* 

== הערות שוליים ==

קטגוריה:אנשי העלייה החמישית
קטגוריה:חברי הכנסת מטעם הציונים הכלליים
קטגוריה:חברי הכנסת מטעם המפלגה הליברלית הישראלית
קטגוריה:חברי מועצת המדינה הזמנית מטעם הציונים הכלליים
קטגוריה:חברי הכנסת מטעם גח"ל
קטגוריה:שרי ממשלת ישראל
קטגוריה:חברי הכנסת השנייה
קטגוריה:חברי הכנסת השלישית
קטגוריה:חברי הכנסת הרביעית
קטגוריה:חברי הכנסת החמישית
קטגוריה:חברי הכנסת השישית
קטגוריה:חברי הכנסת השביעית
קטגוריה:ישראלים ילידי פולין
קטגוריה:בוגרי אוניברסיטת ורשה
קטגוריה:אישים הקבורים בבית הקברות נחלת יצחק
קטגוריה:ביאליסטוק: אישים
קטגוריה:שרי ממשלת ישראל ה-4
קטגוריה:סגני יושב ראש הכנסת בכנסת השנייה
קטגוריה:סגני יושב ראש הכנסת בכנסת החמישית
קטגוריה:סגני יושב ראש הכנסת בכנסת השישית
קטגוריה:ישראלים שנולדו ב-1906
קטגוריה:ישראלים שנפטרו ב-1974
712

== אירועים ==
* האסלאם מתפשט ברחבי אירו-אסיה:
* כוחות מוסלמים בהנהגתם של מוסא בן נציר וטארק בן זיאד ממשיכים בכיבוש חצי האי האיברי, וכובשים את כל אזור הדרום, ובכלל זאת הערים טולדו (בירת הויזיגותים) ו-ולנסיה. יהודי טולדו משוחררים מעול ההגבלות שהטילו עליהם הוויזיגותים ומורשים להקים חיי קהילה
* המוסלמים בראשות קתיבה בן מסלם כובשים את טראנסאוקסאניה וממלכת חווארזם ובכלל זאת את בוכרה, טשקנט וסמרקנד. מלך פרגנה נפלט, ומבקש את עזרת הסינים נגד הכובש הערבי
* המוסלמים בראשות מחמד בן קאסם כובשים את סינד ומולטן ומגיעים עד מבואות קראצ'י בפקיסטן של ימינו. בין היתר, נעשה שימוש בטכנולוגיה של הקטפולטה לכיבוש הערים
* הקוג'יקי, אתוס ההיסטוריה היפאנית מושלם
* יוחנן הרביעי מחליף את קירוס כראש הפטריארכיה של קונסטנטינופול
* סוף המלחמה בין הפרנקים לאלמאנים
* הבולגרים צרים על קונסטנטינופול
* פיליפיקוס ורדאניס עובר מארמניה

== נולדו ==
* אל מנצור, הח'ליף השני לבית עבאס (נפטר ב-775)
* דו פו, משורר סיני (נפטר ב-770)

== נפטרו ==

== לוח שנה ==









==קישורים חיצוניים==
דניאל נתנס

דניאל נתנס (אנגלית: Daniel Nathans; 30 באוקטובר 1928 – 16 בנובמבר 1999) היה מיקרוביולוג יהודי אמריקאי. חתן פרס נובל לפיזיולוגיה או לרפואה לשנת 1978 על גילוי אנזימי הגבלה.

==ביוגרפיה==

נתנס נולד בעיר וילמינגטון, במדינת דלאוור שבארצות הברית, בן תשיעי למהגרים יהודים מרוסיה. בתקופת השפל הגדול אביו איבד את נכסיו והיה מובטל תקופת זמן ארוכה ונתנס גדל בתנאי עוני ודלות. נתנס למד בבתי ספר ממלכתיים ובאוניברסיטת דלאוור למד כימיה, פילוסופיה וספרות. בשנת 1954 הוא סיים את לימודי הרפואה באוניברסיטת וושינגטון בסנט לואיס, מיזורי. כבר בעת היותו תלמיד רפואה החליט כי הוא מעדיף לעסוק במחקר על פני טיפול בחולים. הוא התמחה בבית החולים הפרסבטרייני של אוניברסיטת קולומביה ובמכונים הלאומיים לבריאות בבת'סדה, מרילנד. החל משנת 1959 חקר במעבדתו של פריץ ליפמן במכון רוקפלר, שזכה אף הוא בפרס נובל בשנת 1953. בשנת 1962 החל לעבוד במחלקה למיקרוביולוגיה באוניברסיטת ג'ונס הופקינס, שם התמנה לראש חטיבת הגנטיקה.

בשנת 1969 הגיע נתנס למכון ויצמן ברחובות שם ניהל מחקר משך חצי שנה יחד עם החוקרים ליאו זקס וארנסט וינוקור. באותה שנה קיבל את הרעיון כי ייתכן וניתן להשתמש באנזים הגבלה לחיתוך הגנום ה-DNA בוירוסים גורמי גידולים.

נתנס שימש כנשיא אוניברסיטת ג'ונס הופקינס בבולטימור מרילנד בין השנים 1995–1996. עיריית ראשון לציון כיבדה את זכרו בקריאת רחוב בשמו.

==קישורים חיצוניים==

* [https://web.archive.org/web/20070930200930/http://www.hopkinsmedicine.org/press/1999/NOV99/991116.HTM דברים לזכרו באתר אוניברסיטת ג'ונס הופקינס]
* 
* 
* [https://nobel.anumuseum.org.il/persona/דניאל-נתנס/ דניאל נתנס], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 
* 

קטגוריה:זוכי פרס נובל יהודים אמריקאים
קטגוריה:זוכי פרס נובל לפיזיולוגיה או לרפואה
קטגוריה:סגל אוניברסיטת ג'ונס הופקינס
קטגוריה:מיקרוביולוגים אמריקאים
קטגוריה:מיקרוביולוגים יהודים
קטגוריה:יהודים זוכי המדליה הלאומית למדעים
קטגוריה:בוגרי אוניברסיטת דלאוור
קטגוריה:בוגרי בית הספר לרפואה באוניברסיטת וושינגטון בסנט לואיס
קטגוריה:אמריקאים שנולדו ב-1928
קטגוריה:אמריקאים שנפטרו ב-1999